**ProVida Kliinik – pühendunud vaimse ja füüsilise tervise toetamisele alates 2010. aastast**

ProVida Kliinik on Tartus tegutsev rehabilitatsiooni- ja nõustamiskeskus, kus toetame nii lapsi kui täiskasvanuid. Meie eesmärk on aidata inimestel parandada igapäevast toimetulekut, leida sisemist tasakaalu ning taastada või hoida töö- ja õpivõimet.

**Meie meeskonda kuuluvad** psühholoogid, laste- ja täiskasvanute psühhiaatrid, tegevusterapeudid, logopeedid ja eripedagoogid, füsioterapeudid, loovterapeudid, sotsiaaltöötajad ja kogemusnõustajad. Tänu sellele saame pakkuda terviklikku tuge ühe katuse alt.

**Aitame lapsi ja peresid**, kui esinevad:

* õpiraskused, lugemis- ja kirjutamisraskused, kõneprobleemid;
* arengulised ja käitumuslikud eripärad (sh ATH, autism);
* peresisesed konfliktid, perevägivald või hoolduskoormus;
* psühholoogilised raskused, ärevus ja stress.

**Aitame täiskasvanuid**, kui esinevad:

* vaimse tervise mured – depressioon, ärevus, isiksusehäired, traumad, sõltuvusprobleemid, läbipõlemine;
* füüsilised tervisemured – krooniline valu, lihaspinged, liikumise ja tasakaalu probleemid;
* igapäevaelu ja tööoskuste arendamise vajadus (töövalmiduse hindamine, töö otsimise toetus, keskkonna ja abivahendite nõustamine);
* rahalised ja võlaprobleemid, mis mõjutavad toimetulekut.

**Meie eripära:**

* ProVida kliinik on tuntud keerukamate juhtumitele spetsialiseerujana – klient ei jää oma murega üksi.
* Tänu partnerlussuhetele teiste rahastajatega (Töötukassa, Tervisekassa, SKA jt) leiame igale inimesele sobiva toe.
* Kõik teenused toimuvad meie kliinikus
* Lisaks kabinetitööle pakume füsioteraapiat ka basseinis ja jõusaalis.

Koos leiame lahenduse, mis aitab lapsel õppida ja areneda, täiskasvanul ja perel igapäevaeluga paremini toime tulla.